সোনিয়া জব্বার

সোনিয়া জব্বার একজন ভারতীয় চা-বাগান মালিক এবং বন্যপ্রাণী সংরক্ষণবাদী। ২০১২ সাল থেকে, তিনি দার্জিলিংয়ে তাঁর চা বাগানকে এমনভাবে রূপান্তরিত করেছেন যাতে নেপাল এবং আসামের মধ্যে হাতিদের অভিবাসনের সময় তাদের নিরাপদ যাতায়াতের ব্যবস্থা করা যায়। ভারতের ওয়াইল্ডলাইফ ট্রাস্ট এই বাগানটিকে উত্তরবঙ্গের সবুজ করিডোর চ্যাম্পিয়ন হিসেবে স্বীকৃতি দিয়েছে; মার্কিন যুক্তরাষ্ট্রের মন্টানা বিশ্ববিদ্যালয় এটিকে হাতি-বান্ধব হিসেবে স্বীকৃতি দিয়েছে। এরপর তিনি হাতি সংরক্ষণের জন্য অতিরিক্ত প্রকল্প শুরু করেন, যার মধ্যে রয়েছে ১০০ একর বন তৈরির জন্য পুনঃবৈদ্যুতিক প্রকল্প এবং পার্শ্ববর্তী খামারগুলির জন্য একটি পাইলট ফসল বীমা প্রকল্প। ২০১৯ সালে, তিনি নারী শক্তি পুরস্কারে ভূষিত হন, যা ভারতের সর্বোচ্চ বেসামরিক মহিলাদের জন্য পুরস্কার।

 জীবন 
২০১১ সালে পরিবারের বিশাল চা বাগান উত্তরাধিকার সূত্রে প্রাপ্ত হওয়ার আগে পর্যন্ত সোনিয়া জব্বার কলকাতায় একজন সাংবাদিক হিসেবে কাজ করেছেন। এটি পশ্চিমবঙ্গের দার্জিলিং জেলায় ১২০০ একরের একটি বাগান। ১৮৮৪ সাল থেকে শুরু করলে তিনি ছিলেন তাঁর পরিবারের পঞ্চম প্রজন্ম যিনি এই জমির মালিক হয়েছেন, এবং আশ্চর্যজনকভাবে তিনি ছিলেন টানা তৃতীয় মহিলা। তাঁর মা ডলি অবসর নিতে চাইলে তিনি এই ভূমিকা গ্রহণ করেছিলেন। ডলি জব্বার সোনিয়ার দিদিমা সাইদা বদরুনিসার কাছ থেকে এই বাগানটি পেয়েছিলেন। চা শিল্পের বেশিরভাগ কাজই নারীরা করে,  কিন্তু আসল ক্ষমতা সেখানে নিহিত নয়। চা শ্রমিকরা সারাদিন ধরে পাতা তুলে তাদের মজুরি জোগাড় করে, কিন্তু তার অধিকাংশই তাদের স্বামীদের পানীয় বা মাদকের পেছনে ব্যয় হয়ে যায়। এবং জাতীয় পর্যায়ে চা শ্রমিক ইউনিয়নগুলি মহিলাদের চাহিদাকে গুরুত্ব দেয়না। সোনিয়া জব্বার একটি এনজিওর সাথে কাজ করে এই সমস্যাটি সমাধানের চেষ্টা করছেন, তিনি তাঁর কর্মীদের আলোচনা করার জন্য উৎসাহিত করছেন।

২০১২ সালে, তাঁর কর্মীরা তাঁকে জানিয়েছিল যে হাতিরা তাঁর চা বাগানের নতুন রোপিত অংশের ৩৫ একর জমি আক্রমণ করতে চলেছে। তাঁকে বলা হয়েছিল যে সবচেয়ে ভালো উপায় হবে জ্বলন্ত মশাল এবং আতশবাজি দিয়ে তাদের ভয় দেখানো, কিন্তু সোনিয়া কিছুই না করার সিদ্ধান্ত নেন। তাঁর শ্রমিকদের বৃক্ষরোপণ এবং বিনিয়োগ হাতির তাণ্ডবে নষ্ট হয়ে যাবে সেই চিন্তায় রাতে তাঁর ঘুম হয়নি, কিন্তু তিনি বন্যপ্রাণীকে ভালোবাসেন। সকালে তিনি খুশি হয়ে দেখলেন যে ক্ষতি খুব কম হয়েছে। তিনি বুঝতে পারলেন যে পরিকল্পনা করলেই সবকিছু সহ্য করা সম্ভব।

ধীরে ধীরে তিনি তাঁর বাগানের মধ্য দিয়ে ৪০০ মিটার প্রশস্ত পথ তৈরি করেলেন যাতে হাতিরা তাদের পরম্পরাগত অভিবাসন সম্পন্ন করতে পারে। হাতির পথটি ১৭ কিলোমিটার দীর্ঘ বেড়া দ্বারা অবরুদ্ধ করা ছিল, যার ফলে আসাম এবং মহানন্দা অববাহিকা থেকে নেপালে যাওয়ার তাদের স্বাভাবিক পথ বাধাগ্রস্ত হচ্ছিল। তাঁর বাগানের নীতির ফলে পশুরপালের চলাচলে বাধা দূর হয়েছিল।  এছাড়াও, তাঁর বাগানে অন্যান্য বাধা তৈরি করা এড়ানো হয় এবং তাঁরা নিশ্চিত করেন যে নিষ্কাশনের খালগুলোতে যেন ছোট হাতিরা আটকে না যায়। তাঁর পদ্ধতির ফলে  রাসায়নিকগুলির নিরাপদ সংরক্ষণ নিশ্চিত হয়েছে এবং বাগানের একক-বৃক্ষরোপন পরিবর্তন করে হাতির আগ্রহের অন্যান্য গাছপালাও লাগানো হয়েছিল।

তাঁকে ২০১৯ সালে নারী শক্তি পুরস্কার দেওয়া হয়। নারী শক্তি- ২০১৮ পুরস্কারটি ভারতের রাষ্ট্রপতি কর্তৃক রাষ্ট্রপতি ভবনে প্রদান করা হয়েছিল। প্রধানমন্ত্রী নরেন্দ্র মোদী উপস্থিত ছিলেন।

স্থানীয় যারা এই কাজে আগ্রহী, সোনিয়া তাদের জন্য একটি ক্লাব পরিচালনা করছিলেন এবং তিনি হাতি ও অন্যান্য বন্যপ্রাণীর ব্যবহারের জন্য স্থানীয় বৃক্ষ বন হিসেবে ১০০ একর জমি আলাদা করে রেখেছিলেন।

২০১৮ সালে তাঁর কাজের ফলে নক্সালবাড়ি প্রথম বৃহৎ হাতি-বান্ধব বাগান হিসেবে স্বীকৃতি পায়। এই পুরস্কারটি ওয়াইল্ডলাইফ ফ্রেন্ডলি এন্টারপ্রাইজ নেটওয়ার্ক এবং মন্টানা বিশ্ববিদ্যালয় দ্বারা প্রদত্ত। ভারতের বন্যপ্রাণী ট্রাস্ট তাঁর জমিকে উত্তরবঙ্গের গ্রিন করিডোর চ্যাম্পিয়ন হিসেবে চিহ্নিত করেছে। ২০২০ সালে জলবায়ু সংকটের সময় পরিবর্তন আনার জন্য কাজ করা বারোজন নারীর মধ্যে ভোগ ইণ্ডিয়া তাঁকে উল্লেখ করেছে।
কেন্দ্র|থাম্ব|800x800পিক্সেল| ভারতের হাতি-বান্ধব চা বাগানে বন্য হাতির একটি পাল।

 তথ্যসূত্র 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:দার্জিলিং জেলার ব্যক্তি
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:জীবিত ব্যক্তি